આ સ્થિતિમાં રાજ્યની દરેક યુનિવર્સિટીઓમાંથી ધીમે ધીમે સેનેટ ઇલેક્શન રદ કરીને તેના સ્થાને સીલેક્શન અથ‌વા તો મેરિટના આધારે નિમણૂકની વ્યવસ્થા ગોઠવવામાં આવે તો કોઇ આશ્ચર્ય થાય તેમ નથી. સૂત્રો કહે છે હાલમાં સરકારી યુનિવર્સિટીઓના કેટલાક કુલપતિઓ વિદ્યાર્થીસેનેટ અને શકય હોય તો મુખ્ય સેનેટ પણ રદ થાય અને તેના સ્થાને સીધી નિમણૂકો કરી દેવામાં આવે તેની તરફદારી કરી રહ્યા છે. હજુ કાઉન્સિલની પૂર્ણ રચના થઇ નથી. કાઉન્સિલ માટે મહત્વની જગ્યા એવી ચેરપર્સનની નિમણૂક બાકી છે. એકવખત ચેરપર્સનની નિમણૂક થયા બાદ આગામી દિવસોમાં મળનારી કાઉન્સિલની બેઠકમાં વિદ્યાર્થીસેનેટનો મુદ્દે રજૂ થાય અને તેના પર ચર્ચા-વિચારણા કરવાની દરખાસ્ત લાવવામાં આવે તેવી શક્યતા છે.